《三月三日应诏诗二首 其二》
魏晋·闾丘冲

浩浩白水，泛泛龙舟。皇在灵沼，百辟同游。击棹清歌，鼓枻行酬。

闻乐咸和，具醉斯柔。在昔帝虞，德被遐荒。干戚在庭，苗民来王。

今我哲后，古圣齐芳。惠此中国，以绥四方。元首既明，股肱惟良。

乐酒今日，君子惟康。

作者简介：闾丘冲（？—311），字宾卿，高平（今山东巨野）人，西晋诗人。出身于官宦世家，博学多能且有鉴识之才。311年，前赵刘曜围攻洛阳。洛阳尚未失守之时，闾丘冲乘车逃出，不幸被敌军拦截杀害，当时人们对他的死十分痛惜。有文集两卷传世。他的诗歌风格清新自然，代表作 ：《三月三日应诏》、《招隐诗》 。